Blaze7451/Wiki-th-20250601 huggingface dataset:
วัดสัมมาชัญญาวาส

วัดสัมมาชัญญาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงบางชัน เขตคลองสามวา กรุงเทพมหานคร
วัดสัมมาชัญญาวาสมีชื่อเรียกอีกชื่อหนึ่งว่า วัดใหม่คลองสอง ตามชื่อคลองที่มีอยู่เดิม นายนิ่ม เกตุหิรัญ, นายม่วม นันวิชัย, กำนันสง่า ศรีอำพันธ์ ได้นำที่ดินจำนวน 6 ไร่ ซึ่งเป็นที่ดินของนางพริ้ง เกตุหิรัญ น้อมเกล้าถวายสมเด็จพระสังฆราชเจ้า กรมหลวงชินวราลงกรณ วัดราชบพิธสถิตมหาสีมาราม เมื่อราวปี พ.ศ. 2516 พระองค์ก็มีพระเมตตารับไว้และทรงดำเนินการสร้างวัดเป็นลำดับต่อมา จากนั้นกระทรวงศึกษาธิการได้ประกาศเป็นวัดเมื่อ พ.ศ. 2521 วัดได้รับพระราชทานวิสุงคามสีมาเมื่อวันที่ 29 เมษายน พ.ศ. 2535
ในปี พ.ศ. 2528 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเป็นประธานเททองหล่อพระประธาน ในปี พ.ศ. 2538 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จมาทรงประกอบพิธีตัดหวายลูกนิมิต
เจ้าภาพได้สร้างศาลาการเปรียญไม้ขึ้นมา 1 หลัง กุฏิเล็ก 4 เสา ประมาณ 20 หลัง พระอุโบสถ 2 ชั้น ก่อฉาบปิดด้วยกระเบื้องเคลือบดินเผาทั้งหลัง ทรงไทยประยุกต์กับลวดลายแบบขอมโบราณ ดำเนินการสร้างโดยพระครูอุทัยธรรมโสภิต (จันทร์ลี อุทคฺโค) อดีตเจ้าอาวาส ร่วมกับประชาชนในชุมชนและใกล้เคียง บริเวณชั้นหนึ่งของพระอุโบสถเป็นที่สำหรับถวายสังฆทาน กราบไหว้บูชาองค์พระพุทธรูปปางต่าง ๆ และรอบบริเวณวัดยังมีศาลากาแฟฟรีและศาลาไถ่ชีวิตโคกระบือ

**อ้างอิง**
สัมมาชัญญาวาส
วัดกระโจมทอง (จังหวัดสมุทรสาคร)

วัดกระโจมทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านกระโจมทอง ตำบลหลักสอง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 43 ไร่ 1 งาน 94 ตารางวา 
วัดกระโจมทองตั้งวัดเมื่อวันที่ 10 เมษายน พ.ศ. 2442 เดิมชื่อ วัดโพธิ์ศรีราษฎร์ศรัทธาธรรม นายหรั่ง กำนันยิ้ม และนางฟัก ธูปทอง เป็นผู้ถวายที่ดินเพื่อเป็นที่สร้างวัด โดยได้สร้างกุฏิขึ้น 3 หลัง เพื่อเป็นที่อยู่ของพระภิกษุสงฆ์ และมีพระอธิการธูปเป็นเจ้าอาวาสดูแลปกครองเป็นรูปแรก ต่อมาเปลี่ยนชื่อมาเป็น "วัดกระโจมทอง" เนื่องจากชาวบ้านแถบติดกับเขตวัดได้สร้างโรงกระโจมเพื่อใช้นวดข้าว ประชาชนในแถบนี้จึงนิยมเรียกชื่อว่า วัดโรงกระโจม วัดได้รับพระราชทานวิสุงคามสีมาเมื่อ พ.ศ. 2481
อุโบสถกว้าง 7 เมตร ยาว 23 เมตร สร้างเมื่อ พ.ศ. 2511 ภายในประดิษฐาน หลวงพ่อศักดิ์สิทธิ์พุทธนิมิตร์อมรเมธ เป็นพระพุทธรูปปางสุโขทัย เนื้อโลหะ สร้างเมื่อ พ.ศ. 2506 ศาลาการเปรียญกว้าง 16 เมตร ยาว 35 เมตร สร้างเมื่อ พ.ศ. 2500 เป็นอาคารไม้ มีพระพุทธสิหิงค์เป็นพระประธานประจำ หอสวดมนต์กว้าง 14 เมตร ยาว 18 เมตร สร้างเมื่อ พ.ศ. 2492 เป็นอาคารไม้ กุฏิสงฆ์จำนวน 11 หลัง เป็นอาคารครึ่งตึกครึ่งไม้ 3 หลัง และตึก 8 หลัง ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก

**รายนามเจ้าอาวาส**
 พระอธิการธูป- พระอธิการถึก- พระอธิการบุญเกิด- พระครูสาครสุวรรณคุณ พ.ศ. 2483–2512- พระครูสาครคุณาธาร พ.ศ. 2514–ปัจจุบัน

**อ้างอิง**
กระโจมทอง
กระโจมทอง
ภูมิมาตรศาสตร์

ไฟล์:Geodetisch station1855.jpg|thumb|สถานีการสามเหลี่ยม (หมุดหลักฐาน) ตั้งแต่ ค.ศ. 1855 ในเมืองโอสเตนเดอ ประเทศเบลเยียม
ภูมิมาตรศาสตร์ หรือ ยีออเดซี (geodesy, pron) เป็นวิชาที่ต้องการที่จะวัดและทำความเข้าใจรูปทรงเรขาคณิตและสัณฐานของโลก ตำแหน่งในอวกาศ และสนามโน้มถ่วง พร้อมทั้งศึกษาการเปลี่ยนแปลงคุณสมบัติของโลกเหล่านี้เมื่อเวลาผ่านไปหรืออาจวัดเพื่อเทียบเคียงกับดาวเคราะห์ดวงอื่น ๆ 
ปรากฏการณ์ทางธรณีพลศาสตร์ไม่ว่าจะเป็นการเคลื่อนที่ของเปลือกดาว, น้ำขึ้นลง หรือการเคลื่อนที่ของขั้วโลกนั้นสามารถศึกษาได้โดยการออกแบบโครงข่ายหมุดควบคุมระดับประเทศหรือระดับโลก การใช้เทคนิคการสำรวจจากอวกาศและการสำรวจภาคพื้นดิน และการอาศัยข้อมูลมูลฐานทางภูมิมาตรศาสตร์และระบบพิกัด

**หน่วยและมาตราส่วนบนทรงรี**
การบอกตำแหน่งบนทรงรีอ้างอิงนั้นจะใช้ระบบละติจูดและลองจิจูดที่มีหน่วยเป็นองศา ลิปดา และพิลิปดาซึ่งเป็นหน่วยวัดมุม ไม่ใช่การวัดแบบเมตริก

**อ้างอิง==
วัดแก้วฟ้า (จังหวัดสมุทรสงคราม)

วัดแก้วฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านแก้วฟ้า ตำบลบ้านปรก อำเภอเมืองสมุทรสงคราม จังหวัดสมุทรสงคราม ด้านใต้ของวัดติดกับแม่น้ำแม่กลอง ด้านเหนือติดทางหลวงแผ่นดินหมายเลข 325 ปัจจุบันเจ้าอาวาสคือ พระครูนิเทศสมุทรคุณ
วัดแก้วฟ้าเดิมเป็นวัดเก่าแก่ร้างมานานหลายปี ตั้งเป็นวัดเมื่อ พ.ศ. 2426 จากหลักฐานปรากฏว่า เจ้าพระยาภาสกรวงศ์ (พร บุนนาค) ได้มาปฏิสังขรณ์และสร้างขึ้นใหม่ในสมัยพระบาทสมเด็จพระจุลจอมเกล้าเจ้าอยู่หัว มีพระปลัดทองดี มาเป็นเจ้าอาวาส วัดเจริญรุ่งเรืองมากในระยะเริ่มต้น ต่อมาเมื่อสิ้นบุญของท่านเจ้าพระยาและพระปลัดทองดีแล้ว วัดก็ทรุดโทรมลง เพียงแต่คงสภาพอยู่ได้ ได้รับพระราชทานวิสุงคามสีมาเมื่อวันที่ 16 พฤษภาคม พ.ศ. 2540
อาคารเสนาสนะของวัด ได้แก่ เจดีย์องค์ใหญ่ริมแม่น้ำแม่กลอง มีทรวดทรงค่อนข้างแปลกตาและสวยงาม อุโบสถหลังใหม่ที่มีสระบัวล้อมรอบและมีใบเสมาอยู่กลางสระ

**อ้างอิง**
แก้วฟ้า
วัดหัวลำภูทอง

วัดหัวลำภูทอง หรือ วัด 12 ธันวาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 1 บ้านหัวลำภู ตำบลบางปูใหม่ อำเภอเมืองสมุทรปราการ จังหวัดสมุทรปราการ พื้นที่ตั้งวัดเป็นที่ราบลุ่มชายทะเล มีโรงงานอุตสาหกรรมและบ้านเรือนประชาชนหนาแน่น ที่ดินที่ตั้งวัดมีเนื้อที่ 6 ไร่ 1 งาน 30 ตารางวา ปัจจุบันมีเจ้าอาวาสคือ พระครูวิมลญาณโสภิต (ประทวน ญาณธโร)
วัดหัวลำภูทองได้รับอนุญาตให้สร้างเมื่อวันที่ 10 เมษายน พ.ศ. 2482 โดยนายรุณและนางบุญเป็นผู้บริจาคที่ดินเนื้อที่ 2 ไร่ เดิมสร้างเป็นที่พักสงฆ์ มีพระแก๊บมาอยู่เป็นรูปแรก ต่อมาชาวบ้านก็ได้ร่วมมือกันสร้างเสนาสนะเพิ่มขึ้นตามลำดับ และมีนามวัดว่า วัดหัวลำภูลาย จากนั้นจึงเปลี่ยนชื่อเป็น "วัดหัวลำภูทอง" วัดได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ด้านการศึกษา มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2522 วัดมีการจัดงานประจำปีปิดทองหลวงพ่อทอง จนฺทโก อดีตเจ้าอาวาสวัดหัวลำภูทอง ช่วงปลายเดือนกุมภาพันธ์ถึงต้นเดือนมีนาคม

**อ้างอิง**
หัวลำภูทอง
กลีบเลี้ยง

ไฟล์:Petal-sepal.jpg|thumb|กลีบดอก (petal) และกลีบเลี้ยง (sepal) ของดอกหญ้ารักนา (Ludwigia octovalvis)
กลีบเลี้ยง (sepal) เป็นส่วนหนึ่งของดอก กลีบเลี้ยงทำหน้าที่ปกป้องดอกขณะที่ยังตูม และประคองกลีบดอกเมื่อดอกบาน คำว่า sepal ใช้ครั้งแรกโดยนอแอล มาร์แต็ง โฌแซ็ฟ เดอ เน็กเกอร์ แพทย์และนักพฤกษศาสตร์ชาวเบลเยียมในปี ค.ศ. 1790 โดยมาจากคำภาษากรีก σκέπη (skepē) แปลว่า ห่อหุ้ม เมื่อกลีบเลี้ยงอยู่รวมกันจะเรียกว่า วงกลีบเลี้ยง (calyx)
ในทางสัณฐานวิทยา กลีบเลี้ยงเจริญมาจากใบที่เปลี่ยนรูป กลีบเลี้ยงเป็นส่วนที่อยู่นอกสุดของวงดอก ส่วนใหญ่มีสีเขียว มีส่วนช่วยในการสังเคราะห์ด้วยแสง หลังออกดอกกลีบเลี้ยงมักโรยหรือแห้ง แต่พืชบางชนิด เช่น สกุล Acaena, โทมาทิลโล (Physalis philadelphica) และกระจับเขาควาย (Trapa natans) มีกลีบเลี้ยงเป็นหนามไว้ปกป้องผล โทงเทงฝรั่ง (Physalis peruviana) และ Hibiscus trionum พัฒนากลีบเลี้ยงเป็นถุงครอบป้องกันผลจากแมลงและนก ขณะที่กลีบเลี้ยงของกระเจี๊ยบเปรี้ยว (Hibiscus sabdariffa) เจริญไปเป็นผลวิสามัญหลังออกดอก
กลีบเลี้ยงมีหลายรูปแบบ กลีบเลี้ยงทั่วไปมีลักษณะแยก พืชใบเลี้ยงคู่แท้จะมีกลีบเลี้ยง 4–5 กลีบ ส่วนพืชใบเลี้ยงเดี่ยวมีกลีบเลี้ยง 3 กลีบ พืชวงศ์ตะแบกและวงศ์ถั่วมีกลีบเลี้ยงที่โคนติดกันเป็นหลอด ขณะที่พืชในอันดับกุหลาบและอันดับชมพู่ ฐานวงกลีบเลี้ยง วงกลีบดอกและเกสรตัวผู้จะก่อตัวร่วมกันเป็นฐานดอกรูปถ้วย
ในบางกรณี มีการใช้คำว่ากลีบรวม (tepal) เพื่ออธิบายดอกที่ยากต่อการจำแนกส่วน เช่น กลีบเลี้ยงและกลีบดอกมีสีเดียวกัน หรือไม่มีกลีบดอกแต่กลีบเลี้ยงมีสีสัน เมื่อกลีบรวมอยู่รวมกันจะเรียกว่า วงกลีบรวม (perianth)

**อ้างอิง**
หมวดหมู่:ดอกไม้
ตำบลท่าโพธิ์ (อำเภอเมืองพิษณุโลก)

ท่าโพธิ์ เป็นตำบลหนึ่งในอำเภอเมืองพิษณุโลก จังหวัดพิษณุโลก เป็นตำบลที่ตั้งของมหาวิทยาลัยนเรศวร

**ภูมิศาสตร์**
ภูมิประเทศของตำบลท่าโพธิ์เป็นที่ราบลุ่ม มีอาณาเขตทางทิศเหนือติดกับตำบลท่าทอง ทิศตะวันออกติดกับตำบลบึงพระ ทิศใต้ติดกับตำบลวัดพริก และทิศตะวันตกติดกับอำเภอบางระกำ ตำบลท่าโพธิ์อยู่ในลุ่มน้ำน่านซึ่งเป็นส่วนหนึ่งของลุ่มน้ำเจ้าพระยา และมีแม่น้ำน่านไหลผ่านตำบล บริเวณโดยรวมของตำบลมีพื้นที่ทำการเกษตรประมาณร้อยละ 70 ส่วนอีกร้อยละ 30 เป็นชุมชนเมืองที่ติดกับมหาวิทยาลัยนเรศวร

**หมู่บ้าน**
ตำบลท่าโพธิ์แบ่งออกเป็น 11 หมู่บ้าน มีองค์กรปกครองส่วนท้องถิ่น คือ องค์การบริหารส่วนตำบลท่าโพธิ์ ซึ่งมีพื้นที่ครอบคลุมตำบลท่าโพธิ์ทั้งตำบล

**การศึกษา**

**มหาวิทยาลัย**
 มหาวิทยาลัยนเรศวร

**โรงเรียนประถมศึกษา**
 โรงเรียนวัดสะกัดน้ำมัน- โรงเรียนวัดยางเอน- โรงเรียนวัดคุ้งวารี- โรงเรียนบ้านคลองหนองเหล็ก

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลท่าโพธิ์
ท่าโพธิ์
ท่าโพธิ์
หมวดหมู่:อำเภอเมืองพิษณุโลก
เปลือกดาว

โครงสร้างภายในโลก
เปลือกดาว (crust) คือเปลือกแข็งชั้นนอกสุดของโครงสร้างดาวเคราะห์หิน ดาวเคราะห์ ดาวเคราะห์แคระและดาวบริวาร ซึ่งมักจะถูกสร้างขึ้นมาจากเนื้อดาวที่อยู่ภายใต้ตามกระบวนการทางเคมี อย่างไรก็ตามกรณีเปลือกดาวของดาวจันทร์น้ำแข็งนั้นจะเป็นการก่อตัวขึ้นในอีกรูปแบบหนึ่ง
เปลือกดาวของโลก, ดาวพุธ, ดาวศุกร์, ดาวอังคาร, ไอโอ, ดวงจันทร์และดาวเคราะห์ดวงอื่น ๆ เกิดขึ้นจากกระบวนการก่อตัวของหินอัคนี ต่อมาก็เกิดการเปลี่ยนแปลงของพื้นผิวโดยกระบวนการการกร่อนและการพุ่งชนของอุกกาบาต การปะทุของภูเขาไฟและการตกตะกอน
ดาวเคราะห์หินส่วนใหญ่มีเปลือกโลกที่ค่อนข้างสม่ำเสมอ แต่สำหรับโลกนั้นมีเปลือกโลก 2 แบบคือเปลือกโลกภาคพื้นทวีปและเปลือกโลกภาคพื้นสมุทร ซึ่งทั้งสองประเภทนี้มีองค์ประกอบทางเคมีและคุณสมบัติทางกายภาพที่แตกต่างกันนอกจากนั้นยังก่อตัวขึ้นจากกระบวนการทางธรณีวิทยาที่แตกต่างกันด้วย

**ชนิด**
นักธรณีวิทยาดาวเคราะห์แบ่งเปลือกโลกออกเป็นสามประเภทโดยพิจารณาจากวิธีการและเวลาที่ก่อตัว 

**เปลือกดาวปฐมภูมิ**
โดยเริ่มแรงดาวเคราะห์หลังการก่อกำเนิดนั้นจะปกคลุมด้วยมหาสมุทรลาวาทั่วทั้งดาว เมื่อผิวดาวที่เป็นมหาสมุทรลาวาเริ่มเย็นและแข็งตัวก็จะกลายเป็นเปลือกดาวปฐมภูมิ ดังนั้นเปลือกดาวปฐมภูมิคือเปลือกดาวดังเดิมของดาวเคราะห์ เปลิอกดาวชนิดนี้น่าจะถูกทำลายจากผลกระทบขนาดใหญ่ อย่างการก่อตัวขึ้นของเปลือกดาวใหม่และการพุ่งชนอย่างหนักของอุกกาบาตในแต่ละสมัย
ธรรมชาติของเปลือกดาวปฐมภูมิยังคงเป็นที่ถกเถียงกันอยู่ เพราะเราไม่ทราบคุณสมบัติทางเคมี แร่ธาตุ ลักษณะทางกายภาพเพราะเป็นการยากมากที่จะศึกษาเนื่องจากไม่มีตัวอย่างเปลือกดาวปฐมภูมิของโลกหลงเหลืออยู่เลย การก่อเกิดเปลือกโลกใหม่ทำให้เกิดการทำลายหินทั้งหมดที่มีอายุมากกว่า 4 พันล้านปีร่วมถึงเปลือโลกปฐมภูมิที่เคยมี
อย่างไรก้ตามนักธรณีวิทยาสามารถศึกษาข้อมูลของเปลือกดาวปฐมภูมิโดยการศึกษาบนดาวเคราะห์หินดวงอื่น พื้นที่ภูเขาบนดาวพุธอาจเป็นตัวแทนของเปลือกดาวปฐมภูมิแม้ว่าจะมีการถกเถียงกันอยู่ก็ตาม ภูเขาหินอะนอร์โทไซต์บนดวงจันทร์เป็นเปลือกดาวปฐมภูมิซึ่งก่อตัวจากแพลจิโอเคลสตกผลึกจากมหาสมุทรหินหนืดของดวงจันทร์และลอยขึ้นมาด้านบน แต่ถึงอย่างนั้นรูปแบบของโลกและดวงจันทร์ก็ไม่เหมือนกันอยู่ดีเนื่องจากโลกมีน้ำ อุกกาบาตจากดางอังคาร เอแอลเอช 84001อาจเป็นตัวอย่างของเปลือกดาวปฐมภูมิของดาวอังคาร แต่เรื่องนี้ก็ยังเป้นที่ถกเถียงกันอยู่เช่นกัน และเหมือนกันกับโลกดาวศุกร์มีการเปลี่ยนแปลงเปลือกดาวตลอดเวลา 

**เปลือกดาวทุติยภูมิ**
เปลือกดาวทุติยภูมิเกิดจากการหลอมเหลวบางส่วนของวัสดุซิลิเกตในเนื้อดาวและมักจะมีหินบะซอลต์เป็นองค์ประกอบ
เปลือกโลกประเภทนี้พบมากที่สุดในระบบสุริยะ พื้นผิวส่วนใหญ่ของดาวพุธ ดาวศุกร์ โลก ดาวอังคารและบนจันทรสมุทรจะเป็นเปลือกโลกประเภททุติยภูมิ โดยบนโลกของเรานั้นเปลือกโลกทุติยภูมิส่วนใหญ่ก่อตัวที่เทือกเขากลางสมุทรที่ ๆ ซึ่งมีหินหนืดจากเนื้อโลกซึมออกมา

**เปลือกดาวตติยภูมิ**
เปลือกโลกแบบตติยภูมิมีการปรับปรุงทางเคมีมากกว่าทั้งเปลือกดาวแบบปฐมภูมิและเปลือกดาวแบบทุติยภูมิ สามารถก่อตัวได้หลายวิธี:- กระบวนการเกิดหินอัคนี: การหลอมบางส่วนของเปลือกโลกทุติยภูมิควบคู่ไปกับการเปลี่ยนสภาพหรือการคายน้ำ- การกร่อนและการตกตะกอน เป็นตะกรอนที่มาจากปลือดาวแบบปฐมภูมิ เปลือกดาวแบบทุติยภูมิและเปลือกดาวแบบตติยภูมิ

**เปลือกโลก**
ไฟล์:Plates tect2 th.svg|thumb|350px|การแปรสัณฐานแผ่นธรณีภาค
เป็นเปลือกบาง ๆ ที่อยู่ชั้นนอกสุดของโครงสร้างโลก มีมวลน้อยกว่า 1% ของมวลโลกทั้งหมด มันเป็นชั้นนอกสุดของธรณีภาค

**เปลือกดวงจันทร์**

**อ้างอิง**
หมวดหมู่:โครงสร้างของโลก
หมวดหมู่:แผ่นเปลือกโลก
หมวดหมู่:เปลือกโลก
หมวดหมู่:ธรณีวิทยาดาวเคราะห์
หมวดหมู่:ตัวละครชาวอเมริกันเชื้อสายจีน

หมวดหมู่:ชาวอเมริกันเชื้อสายจีน
หมวดหมู่:ตัวละครชาวอเมริกันแบ่งตามเชื้อสาย
หมวดหมู่:ตัวละครชาวอเมริกันเชื้อสายเอเชีย
หมวดหมู่:ตัวละครชาวจีนพลัดถิ่น
หมวดหมู่:ตัวละครชาวจีนพลัดถิ่น

หมวดหมู่:ตัวละครชาวจีนแบ่งตามเชื้อสาย
หมวดหมู่:ตัวละครในบันเทิงคดีแบ่งตามการพลัดถิ่น
หมวดหมู่:การพลัดถิ่นของชาวจีน
จังหวัดฮัมกย็องเหนือ

จังหวัดฮัมกย็องเหนือ (함경북도; North Hamgyong Province) เป็นจังหวัดเหนือสุดของประเทศเกาหลีเหนือ จังหวัดนี้ก่อตั้งขึ้นในปี ค.ศ. 1896 โดยแยกออกจากพื้นที่ทางเหนือของจังหวัดฮัมกย็องเดิม และยังคงเป็นจังหวัดของประเทศเกาหลีจนถึงปี ค.ศ. 1945 หลังจากนั้นก็กลายเป็นส่วนหนึ่งของประเทศเกาหลีเหนือ มีเมืองหลวงคือช็องจิน

**ภูมิศาสตร์**
จังหวัดนี้มีพรมแดนติดกับมณฑลจี๋หลินของประเทศจีนทางทิศเหนือ จังหวัดฮัมกย็องใต้ทางทิศตะวันตกเฉียงใต้ และจังหวัดรยังกังทางทิศตะวันตก ส่วนทางทิศตะวันออกของจังหวัดคือทะเลญี่ปุ่น ในปี ค.ศ. 2004 เมืองราซ็อนได้เป็นส่วนหนึ่งของจังหวัดฮัมกย็องเหนือ และตั้งแต่ปี ค.ศ. 2010 เมืองราซ็อนได้เปลี่ยนสถานะเป็น นครพิเศษ นอกจากนี้จังหวัดนี้เป็นที่ตั้งของปล่อยจรวดมูซูดัน-รีของรัฐบาลเกาหลีเหนือและค่ายกักกันฮเวรย็อง

**การแบ่งเขตการปกครอง**
จังหวัดฮัมกย็องเหนือแบ่งเขตการปกครองออกเป็น 3 นคร และ 12 อำเภอ ดังนี้

**นคร**
 ช็องจิน (เมืองหลวง)청진시/市- ฮเวรย็อง회령시/市- คิมแช็ก김책시/市

**อำเภอ**

**อ้างอิง**

ฮัมกย็องเหนือ
หมวดหมู่:การติดเชื้อทางเดินหายใจส่วนบนเฉียบพลัน

This category reflects the organization of International Statistical Classification of Diseases and Related Health Problems, 10th Revision.
Generally, diseases outlined within the ICD-10 codes J00-J06 within Chapter X: Diseases of the respiratory system should be included in this category.
หมวดหมู่:โรคของทางเดินหายใจส่วนบน
สหรัฐ (แก้ความกำกวม)

สหรัฐ (United States) อาจหมายถึง- สหรัฐ หรือชื่อเต็มว่า สหรัฐอเมริกา (United States of America), ประเทศในทวีปอเมริกาเหนือ ก่อตั้งขึ้นเมื่อ ค.ศ. 1776- เม็กซิโก หรือชื่อเต็มว่า สหรัฐเม็กซิโก (United Mexican States), รัฐเอกราชในทวีปอเมริกาเหนือ ก่อตั้งขึ้นเมื่อ ค.ศ. 1821- ยูเออี หรือชื่อเต็มว่า สหรัฐอาหรับเอมิเรตส์ (United Arab Emirates), รัฐเอกราชในทวีปเอเชียดินแดนตะวันออกกลาง ก่อตั้งขึ้นเมื่อ ค.ศ. 1971

**ประเทศในอดีต**
 สหรัฐเบลเยียม (United States of Belgium), สมาพันธรัฐซึ่งมีอยู่ใน ค.ศ. 1790- สาธารณรัฐสหรัฐบราซิล (Republic of the United States of Brazil), ชื่ออย่างเป็นทางการของประเทศบราซิลระหว่าง ค.ศ. 1889 และ 1937- สหรัฐอเมริกากลาง (United States of Central America) หรือชื่ออย่างเป็นทางการว่า สหจังหวัดอเมริกากลางและสหพันธ์สาธารณรัฐอเมริกากลาง มีอยู่ระหว่าง ค.ศ. 1823 ถึง 1841- สหรัฐโคลอมเบีย (United States of Colombia), ชื่อที่ประเทศโคลอมเบียใช้ระหว่าง ค.ศ. 1863 และ 1886- สหรัฐอินโดนีเซีย (United States of Indonesia), ชื่อที่ประเทศอินโดนีเซียใช้ระหว่าง ค.ศ. 1949 และ 1950- สหรัฐหมู่เกาะไอโอเนียน (United States of the Ionian Islands), อดีตรัฐในอารักขาบริเตนระหว่าง ค.ศ. 1815 และ 1864- สหรัฐเสาราษฏระ (United State of Saurashtra), รัฐหนึ่งของอินเดียระหว่าง ค.ศ. 1948 และ 1956- สหรัฐสเตลลาแลนด์ (United States of Stellaland), สหภาพช่วงสั้น ๆ ในแอฟริกาตอนใต้ระหว่าง ค.ศ. 1883 และ 1885- สหรัฐตรวันโกเลและโกจีน (United State of Travancore and Cochin), อดีตรัฐของอินเดียระหว่าง ค.ศ. 1949 และ 1950- สหรัฐเวเนซุเอลา (United States of Venezuela), ระหว่าง ค.ศ. 1864 ถึง 1953

**ดูเพิ่ม**
 สหพันธรัฐ (federal state), รัฐเอกราชซึ่งประกอบด้วยหน่วยเป็นรัฐย่อยหลายรัฐ
3D (แก้ความกำกวม)

3D หรือ 3-D อาจหมายถึง:
*ปริภูมิสามมิติ- ระบบภาพสามมิติ- การสร้างแบบจำลองสามมิติ- คอมพิวเตอร์กราฟิกส์สามมิติ- ภาพยนตร์สามมิติ- โทรทัศน์สามมิติ

**ดูเพิ่ม**
 3DS (แก้ความกำกวม)- มิติ
หมวดหมู่:รายชื่อของตัวเลขกำกวม
วัดทุ่งสนุ่นรัตนาราม

วัดทุ่งสนุ่นรัตนาราม เป็นวัดราษฎร์สังกัดคณะสงฆ์มหานิกาย มีเนื้อที่ 27 ไร่ 2 งาน 36 ตารางวา ตั้งอยู่ที่บ้านทุ่งสนุ่น หมู่ที่ 4 ตำบลระหาน อำเภอบึงสามัคคี จังหวัดกำแพงเพชร เริ่มสร้างวัดเมื่อ พ.ศ. 2495 โดยชาวบ้านซึ่งมีเชื้อสายลาวเวียง ได้อพยพจากจังหวัดราชบุรี มาตั้งถิ่นฐานเป็นกลุ่มแรก ตามด้วยลาวครั่งจากจังหวัดนครปฐม และชาวอีสาน จากจังหวัดร้อยเอ็ด จังหวัดขอนแก่น เป็นต้น อพยพมาสมทบกันจับจองที่ดินเพื่อทำมาหากินที่บริเวณอำเภอขาณุวรลักษบุรี (บริเวณ อำเภอบึงสามัคคีในปัจจุบัน) ซึ่งในขณะนั้นบริเวณนี้ยังเป็นป่าดงดิบเต็มไปด้วยสัตว์ป่า อุดมสมบูรณ์ด้วยแหล่งน้ำ และมีต้นสนุ่น (ใคร้นุ่น) เกิดอยู่เต็มท้องทุ่งนา ชาวบ้านจึงเรียกขานบ้านตนเองว่า บ้านทุ่งสนุ่น
เมื่อมีประชาชนอพยพเข้ามากขึ้น จนกลายเป็นชุมชนใหญ่พอสมควรแล้ว ชาวบ้านจึงร่วมใจกันสร้างวัดขึ้นไว้ประจำหมู่บ้าน ได้รับอนุญาตให้สร้างวัด เมื่อวันที่ 12 เมษายน 2513 มีชื่ออย่างเป็นทางการว่า วัดทุ่งสนุ่นรัตนาราม ซึ่งแปลว่า วัดที่เปรียบเหมือนแก้วอันล้ำค่าของชาวบ้านทุ่งสนุ่น เปิดทำการเรียนการสอนนักธรรม ตั้งแต่ พ.ศ. 2508 เป็นต้นมา ได้รับพระราชทานวิสุงคามสีมา เมื่อ พ.ศ. 2523 และได้ทำการผูกพัทธสีมาเมื่อ พ.ศ. 2525
วัดเป็นที่ประดิษฐาน พระพุทธมหาลาโภ พระพุทธรูปศิลปะรัตนโกสินทร์ตอนต้น ขุดพบที่อำเภอบ้านโป่ง จังหวัดราชบุรี และ หลวงพ่อพระเจ้าบุญล้าน พระพุทธปฏิมาศิลปะล้านนาและเวียงจันทน์ พระธาตุข้าวเปลือกที่บรรจุพระบรมสารีริกธาตุ ประดับด้วยรวงข้าวเปลือก นับหมื่นรวง และธัญญาหารต่าง ๆ รวมถึงรูปปั้นพญานาคราชแห่งลุ่มแม่น้ำปิง คือ พญาวิรูปักโขนาคาธิราช และ พญานพเกตุนาคินีเทวี
วัดทุ่งสนุ่นรัตนาราม มีงานประเพณีบุญตามจารีต ฮีตสิบสอง คลองสิบสี่ ครบทั้ง 12 เดือน เป็นแหล่งท่องเที่ยวที่สำคัญแห่งหนึ่งของจังหวัดกำแพงเพชร มีจุดเด่นคือ สะพานบุญโญรส เป็นทางเดินจงกรมของผู้ปฏิบัติธรรม และเป็นที่จัดกิจกรรม เช่น ลงแขก เกี่ยวข้าว ดำนา ฯลฯ ถือเป็นทางเดินยาวที่สุดในภาคเหนือตอนล่าง มีความยาวรวม 356 เมตร

**รายนามเจ้าอาวาส**
 พระอาจารย์เบี้ยว ถาวริโก (หัวหน้าที่พักสงฆ์) พ.ศ. 2492- พระอาจารย์พิมพ์ (หัวหน้าที่พักสงฆ์) พ.ศ. 2498- เจ้าอธิการเหรียญ ปภสฺสโร พ.ศ. 2505- พระครูแกะ สิริสาโร พ.ศ. 2512- พระอธิการเบี้ยว ถาวริโก  พ.ศ. 2526- พระครูสุนทรวชิโรภาส (เดือน สมิงฺคิโก น.ธ.โท)  พ.ศ. 2533- พระมหาอภิชาติ กิตฺติวรญฺญู  พ.ศ. 2548-ปัจจุบัน

**อ้างอิง**
ทุ่งสนุ่นรัตนาราม
หมวดหมู่:สุภาพบุรุษหมายเลขสองของสหรัฐอเมริกา

หมวดหมู่:นักการเมืองอเมริกัน
หมวดหมู่:คู่สมรสหมายเลขสองของสหรัฐอเมริกา
วัดโมลี

วัดโมลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านคลองบางไผ่ ตำบลบางรักใหญ่ อำเภอบางบัวทอง จังหวัดนนทบุรี มีเนื้อที่ประมาณ 12 ไร่ มีที่ธรณีสงฆ์จำนวน 6 แปลง รวมเนื้อที่ 118 ไร่ 2 งาน 35 ตารางวา

**ประวัติ**
วัดโมลีสร้างเมื่อประมาณ พ.ศ. 2375 ในสมัยรัตนโกสินทร์ เดิมชื่อว่า วัดใหม่สุวรรณโมลี มีผู้ศรัทธาท่านหนึ่งได้สลักปิ่นปักมวยผมออกขาย นำเงินมาสร้างวัด และใช้ปิ่นปักมวยผมเป็นสัญลักษณ์ของวัดมาตลอดจนทุกวันนี้ ได้รับพระราชทานวิสุงคามสีมาครั้งก่อนเมื่อวันที่ 19 ธันวาคม พ.ศ. 2461 (เขตวิสุงคามสีมากว้าง 30 เมตร ยาว 60 เมตร) ได้ผูกพัทธสีมาประมาณ พ.ศ. 2467 และได้รับพระราชทานวิสุงคามสีมาใหม่ในวันที่ 26 กันยายน พ.ศ. 2544 (เขตวิสุงคามสีมากว้าง 23.50 เมตร ยาว 41.50 เมตร) เมื่อครั้งสมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์ในถิ่นนี้ ทรงเห็นว่าชื่อวัดยาวเกินไปจึงประทานชื่อใหม่ว่า "วัดโมลี"

**อาคารเสนาสนะ**
อุโบสถกว้าง 8 เมตร ยาว 24 เมตร สร้างเมื่อ พ.ศ. 2542 ลักษณะทรงไทย หลังคาสามชั้นมุงกระเบื้องเคลือบ บานประตูหน้าต่างสลักลายไทย ทาทองล่องชาด ภายในประดิษฐานพระประธานนามว่า หลวงพ่อพุทธวิหาร บุทองทั้งองค์ ศาลาการเปรียญกว้าง 13.60 เมตร ยาว 32 เมตร เป็นอาคารคอนกรีตเสริมเหล็กสองชั้น ทรงไทย มีช่อฟ้า ใบระกา หน้าบันปิดทอง ประดับกระจกสี หอสวดมนต์สร้างเมื่อ พ.ศ. 2460 เป็นอาคารคอนกรีตเสริมเหล็ก กุฏิสงฆ์เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก วิหารสร้างเมื่อ พ.ศ. 2493 เป็นอาคารคอนกรีตเสริมเหล็ก ศาลาอเนกประสงค์สร้างเมื่อ พ.ศ. 2532 เป็นอาคารคอนกรีตเสริมเหล็ก ศาลาบำเพ็ญกุศลสร้างด้วยคอนกรีตเสริมเหล็ก

**อ้างอิง**
โมลี
วัดไทรใหญ่

วัดไทรใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านคลองพระพิมลราชา ตำบลไทรน้อย อำเภอไทรน้อย จังหวัดนนทบุรี บริเวณที่ตั้งอยู่ใกล้กับที่ว่าการอำเภอไทรน้อย และยังอยู่ริมคลองพระพิมลซึ่งเป็นที่ตั้งตลาดน้ำไทรน้อย ปัจจุบันเจ้าอาวาสคือ "ว่าง"
วัดไทรใหญ่สร้างขึ้นเมื่อปี พ.ศ. 2410 ในสมัยพระบาทสมเด็จพระจอมเกล้าเจ้าอยู่หัว โดยนางเง็ก แสงประภา เป็นผู้ถวายที่ดินเพื่อสร้างวัด เดิมชื่อ วัดมหานิโครธาราม มีความหมายว่า ไทรต้นใหญ่ ต่อมาได้เปลี่ยนมาเป็น "วัดไทรใหญ่" เพราะชาวบ้านเรียกได้ง่ายกว่า นอกจากนั้นนางเง็กยังได้ถวายที่ดินเป็นที่ธรณีสงฆ์อีกจำนวน 77 ไร่ 72 ตารางวา และนางผัน คำจงจิต ได้ถวายที่ดินเป็นที่ธรณีสงฆ์ 15 ไร่ 96 ตารางวา วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 ได้ทำพิธีผูกพัทธสีมาเมื่อวันที่ 11 กุมภาพันธ์ พ.ศ. 2498
อาคารเสนาสนะได้แก่ อุโบสถ กว้าง 8 เมตร ยาว 24 เมตร สร้างเมื่อปี พ.ศ. 2498 ลักษณะทรงไทยหลังคามุงกระเบื้อง มีช่อฟ้าใบระกา หน้าบันปิดทอง ที่ฝาผนังมีจิตรกรรมเรื่องพระเจ้าสิบชาติ ภายในประดิษฐาน หลวงพ่อทองคำ ซึ่งเป็นพระพุทธรูปปางมารวิชัยสมัยอู่ทอง ฝีมือช่างหลวง กุฏิสงฆ์ จำนวน 10 หลัง เป็นอาคารคอนกรีตและไม้ทรงไทย หอสวดมนต์ ศาลาการเปรียญ ศาลาอเนกประสงค์ ศาลาท่าน้ำ ศาลาบำเพ็ญกุศล ฌาปนสถาน หอระฆัง หอปริยัติธรรม และโรงครัว

**อ้างอิง**
ไทรใหญ่
วัดเจดีย์หอย

วัดเจดีย์หอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านคลองบางหลวง ตำบลบ่อเงิน อำเภอลาดหลุมแก้ว จังหวัดปทุมธานี มีพื้นที่ทั้งหมด 113 ไร่ 3 งาน 8 ตารางวา
พระครูสุนทรคุณธาดา หรือหลวงพ่อทองกลึง สุนทโร ได้ออกธุดงค์ในประเทศพม่าและพบกับพระอาจารย์ศิลบันตะเป็นเวลาหนึ่งพรรษา ท่านได้ศึกษาวิชาอาคมจนแตกฉานจึงธุดงค์กลับมาที่ถ้ำโอ่งจุก อำเภอศรีสวัสดิ์ จังหวัดกาญจนบุรี ที่นั่นท่านมีนิมิตเห็นว่าบริเวณที่ตั้งวัดเจดีย์หอยในปัจจุบัน เมื่อ 8 ล้านปีก่อนเป็นเมืองใหญ่ชื่อเมืองรัตนาวดี ท่านจึงเดินทางตามนิมิตจนพบ หลังจากนั้นโยมบิดาของท่านได้ซื้อที่ดินถวาย ท่านก็เริ่มสร้างเป็นสำนักสงฆ์ก่อน โดยสร้างเป็นกระต๊อบเล็ก ๆ เพื่อเอาไว้ต้อนรับญาติโยมที่มาทำบุญ วัดเจดีย์หอยตั้งวัดเมื่อวันที่ 20 ธันวาคม พ.ศ. 2531 ได้มีการขุดพบซากหอยนางรมยักษ์อายุนับล้านปีจำนวนมาก หลวงพ่อทองกลึงจึงนำซากหอยโบราณมาก่อเป็นเจดีย์ขึ้นที่ด้านหน้าทางเข้าและในวัด สร้างเป็นเจดีย์ขึ้นเมื่อ พ.ศ. 2538 จึงเป็นที่มาของชื่อวัด
ในอุโบสถ ประดิษฐานพระประธาน หลวงพ่อพระพุทธนิมิต รัตนชนะมาร หรือ หลวงพ่อชนะมาร นอกจากนี้ภายในวัดยังมีพิพิธภัณฑ์ที่รวบรวมพระพุทธรูป ศิลปวัตถุ โบราณวัตถุ ข้าวของเครื่องใช้เก่า ๆ จำนวนมาก ไม่ว่าจะเป็นหอยมือเสือยักษ์ที่ใหญ่ที่สุดในโลกซึ่งหลวงพ่อทองกลึงได้นำมาจากจังหวัดระนอง ตุ่มสามโคก ถ้วยชามดินเผา ไม้แกะสลัก เครื่องคิดเลข เป็นต้น

**อ้างอิง**
เจดีย์หอย
เจดีย์หอย
หมวดหมู่:โบราณสถานในจังหวัดปทุมธานี
การล้างแค้นของผู้กล้าสายฮีล ~เริ่มต้นชีวิตใหม่ด้วยเวทฮีลสารพัดนึก~

การล้างแค้นของผู้กล้าสายฮีล ~เริ่มต้นชีวิตใหม่ด้วยเวทฮีลสารพัดนึก~ (Kaifuku Jutsushi no Yarinaoshi: Sokushi Mahō to Sukiru Kopī no Chōetsu Hīru) หรือที่รู้จักในประเทศญี่ปุ่นในชื่อย่อว่า ไคยาริ เป็นซีรีส์ไลต์โนเวลญี่ปุ่นแนวจินตนิมิตมืด เขียนเรื่องโดยรูอิ สึกิโยะ วาดภาพโดยชิโอคมบุ เริ่มเผยแพร่ออนไลน์ในเดือนสิงหาคม พ.ศ. 2559 บนเว็บไซต์นิยายออนไลน์ โชเซ็ตสึกะ นิ นาโร ภายหลังสำนักพิมพ์คาโดกาวะโชเต็งได้รับลิขสิทธิ์ตีพิมพ์เป็นหนังสือในเครือ Kadokawa Sneaker Bunko ตั้งแต่เดือนกรกฎาคม พ.ศ. 2560 ปัจจุบันตีพิมพ์แล้ว 10 เล่ม ได้รับการดัดแปลงเป็นมังงะ วาดภาพโดยโชเกง ฮางะ เผยแพร่ออนไลน์ผ่านเว็บไซต์ Young Ace Up ของสำนักพิมพ์คาโดกาวะโชเต็งตั้งแต่เดือนตุลาคม พ.ศ. 2560 ได้รับการตีพิมพ์เป็นหนังสือการ์ตูนรวมเล่มแล้ว 4 เล่ม ได้รับการดัดแปลงเป็นซีรีส์อนิเมะโทรทัศน์โดสตูดิโอ TNK ออกอากาศตั้งแต่เดือนมกราคมถึงมีนาคม พ.ศ. 2564

**ตัวละคร**
extra2=/ Keyaruga
voiced by|ยูยะ โฮซูมิ
extra2=/ Fureia
voiced by|อายาโนะ ชิบูยะ
セツナ
voiced by|Shizuka Ishigami
Ivu
voiced by|Natsumi Takamori
Norun
voiced by|Minami Tsuda
クレハ
Natsuki Aikawa
Buretto
voiced by|เท็ตสึ อินาดะ
Bureido
voiced by|มามิ ฟูจิตะ
 
voiced by|Asuka Nishi

**อ้างอิง**

**แหล่งข้อมูลอื่น**
  นิยายออนไลน์fix-attempted=yes  ที่ โชเซ็ตสึกะ นิ นาโร -  เว็บไซต์ทางการของไลต์โนเวล date=2018-06-12  -  เว็บไซต์ทางการของอนิเมะ date=2020-01-23  -  ทวิตเตอร์ทางการของอนิเมะ - 23464
หมวดหมู่:ไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิตมืด
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:ข้อโต้เถียงในการ์ตูนญี่ปุ่น
หมวดหมู่:เฟิร์ส เพจ โปร
หมวดหมู่:มังงะของสำนักพิมพ์คาโดกาวะโชเต็ง
ไอจู

ไอจู (lead=yes) เป็นเกมมือถือญี่ปุ่น พัฒนาโดย Liber Entertainment เกมต้นฉบับเปิดตัวเมื่อวันที่ 26 มิถุนายน พ.ศ. 2558 บนระบบปฏิบัติการแอนดรอยด์ และวันที่ 3 กรกฎาคม พ.ศ. 2558 บทระบบปฏิบัติการไอโอเอส ตามด้วยเกมมือถืออัปเดตใหม่ I-Chu Étoile Stage เมื่อวันที่ 30 เมษายน พ.ศ. 2563 ในขณะที่เกมต้นฉบับเดิมปิดตัวลงในเดือนกรกฎาคม พ.ศ. 2563 
แฟรนไชส์ของไอจูได้วางจำหน่ายซีดีเพลงหลายชุดของตัวละครในเกมควบคู่กับเกม และความสำเร็จของเกมทำให้มีการดัดแปลงหลายอย่างในแฟรนไชส์ รวมถึงละครเวทีและซีรีส์อนิเมะโทรทัศน์โดยสตูดิโอ Lay-duce ออกอากาศระหว่างมกราคมถึงมีนาคม พ.ศ. 2564

**ตัวละคร**

**Pop'N Star**
Oikawa Momosuke
voiced by|Kazutomi Yamamoto
Hanabusa Kokoro
voiced by|อายูมุ มูราเซะ
Kagurasuka Runa
voiced by|โคเฮ อามาซากิ

**RE:BERSERK**
Jūmonji Ban
voiced by|Yoshiyuki Shimozuma
Evua Amusutorongu
voiced by|ฮิโระ ชิโมโนะ
Yamanobe Mio
voiced by|Tetsuya Kakihara

**Lancelot**
Akabane Futami
voiced by|Yuma Uchida
Todoroki Issei
voiced by|Tomoaki Maeno
Sanzenin Takamichi
Yusuke Shirai

**Tenjō Tenge**
Kakitsubata Aoi
voiced by|Ryōhei Kimura
Hōnoki Jūya
Kei Minegishi
Rindo Tsubaki
voiced by|Yūki Ono
Madarao Tatsumi
voiced by|Sōma Saitō

**F∞F**
Minato Kanata
voiced by|Yūichi Iguchi
Aido Seiya
voiced by|KENN
Mitsurugi Akira
voiced by|Toshiyuki Toyonaga

**Twinkle Bell**
Kururugi Mitsuki
voiced by|Takashi Kondō
Kururugi Satsuki
voiced by|Showtaro Morikubo

**i♥B**
Ryuka
voiced by|Yūichirō Umehara
Reon
voiced by|Toshiki Masuda
Noa
voiced by|Natsuki Hanae
Rei Chaoyang
voiced by|Junya Enoki
Rabi
Naoya Nakanishi

**ArS**
Amabe Shiki
Katsufumi Yachi
Tobikura Akio
voiced by|Atsushi Tamaru
Momoi Kyōsuke
Hiroyuki Kagura
Kusakabe Torahiko
voiced by|Kenji Roa
Orihara Hikaru
voiced by|Yoshitsugu Matsuoka
Wakaōji Raku
voiced by|Daisuke Hirakawa

**Other characters**
Kuma Kōchō
voiced by|Akio Ōtsuka
Asahina Yuzuki
voiced by|Megumi Toyoguchi

**อ้างอิง**

**แหล่งข้อมูลอื่น**
  เว็บไซต์ทางการ-  Official เว็บไซต์ของ I-Chu Étoile Stage-  เว็บไซต์ทางการของละครเวที-  เว็บไซต์ทางการของอนิเมะ- 23791
หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2564
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:เลย์-ดิวซ์
หมวดหมู่:ไอดอลญี่ปุ่นในอนิเมะและมังงะ
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของโตเกียวเอ็มเอ็กซ์
วัดมณีวงศ์

วัดมณีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านหนองกระพ้อ ตำบลดงละคร อำเภอเมืองนครนายก จังหวัดนครนายก ตั้งอยู่บนเนื้อที่ 7 ไร่ 2 งาน 1 ตารางวา ปัจจุบันมีพระอธิการทองใบเป็นเจ้าอาวาส
วัดมณีวงศ์ตั้งเมื่อ พ.ศ. 2446 ได้รับพระราชทานวิสุงคามสีมาเมื่อ พ.ศ. 2491 
อุโบสถสร้างเมื่อ พ.ศ.2496 เป็นอุโบสถสีทองเหลืองอร่าม ด้านในโดดเด่นด้วยลวดลายงานแกะสลัก บริเวณกำแพงประดิษฐาน หลวงพ่อสิวลี ซึ่งเป็นพระประธาน ปูชนียวัตถุมีพระพุทธรูปปางปาลิไลยก์อยู่ในอิริยาบถประทับนั่งบนก้อนศิลา พระบาททั้งสองวางอยู่บนดอกบัว พระหัตถ์ซ้ายวางคว่ำ ส่วนพระหัตถ์ขวาวางหงาย มีช้างหมอบใช้งวงจับกระบอกน้ำ และอีกด้านหนึ่งมีลิงถือรวงผึ้งถวาย พระปางนี้เป็นพระบูชาสำหรับคนเกิดวันพุธกลางคืน วิหารที่มีพระพุทธรูปองค์ใหญ่สีทองมีชื่อว่า หลวงพ่อพันล้าน หรือ พระพุทธรัตน์มณีศรีหทัยนเรศวร์ เสาของวิหารมีรูปปั้นมังกรอยู่บริเวณทุกเสา ศาลาการเปรียญสร้างเมื่อ พ.ศ. 2518 
ภายในวัดยังมีสถานปฏิบัติธรรม วังรัตนมณีมหานครบาดาลนาคราช ประชาชนมักมาสักการะ พระรัตนมณีมหาบาดาล ที่อยู่ภายในถ้ำพญานาคเมืองบาดาลใหญ่ที่สุดในประเทศไทย นอกจากนั้นวัดยังมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2498

**ระเบียงภาพ**

**อ้างอิง**
มณีวงศ์
วัดศรีคงคาราม

วัดศรีคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองทะเล ตำบลนาเกลือ อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูสังฆรักษ์ ยอดขวัญ วิชฺชาธโร
วัดศรีคงคารามได้รับอนุญาตให้สร้างขึ้นเมื่อวันที่ 11 เมษายน พ.ศ. 2509 โดยมีนายกัน สุวรรณปาล ดำเนินการสร้างวัดขึ้นในที่ดินของนางจุ่น พุ่มสาลี และนายม้วน พุ่มสาลี บริจาคให้เป็นที่สร้างวัด ระยะแรกเรียกว่า วัดคลองทะเล เพราะวัดตั้งอยู่ติดต่อกับคลองทะเลและคลองศรีคง กระทรวงศึกษาธิการประกาศตั้งเป็นวัดเมื่อวันที่ 27 พฤศจิกายน พ.ศ. 2509 โดยได้ขนานนามให้สอดคล้องกับที่ตั้งวัด วัดศรีคงคารามได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร ทางด้านการศึกษา วัดได้เปิดสอนพระปริยัติธรรมมาตั้งแต่ พ.ศ. 2512 นอกจากนี้ยังได้ให้ทางราชการสร้างโรงเรียนประชาบาลและให้เอกชนสร้างสถานีอนามัยขึ้นในที่ดินวัดอีกด้วย บริเวณวัดมีตลาดน้ำวัดศรีคงคารามซึ่งเปิดเฉพาะวันอาทิตย์

**อ้างอิง**
ศรีคงคาราม
วัดเวฬุวนาราม (กรุงเทพมหานคร)

วัดเวฬุวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร มีเนื้อที่ประมาณ 9 ไร่ 3 งานเศษ ก่อนหน้ามีพระครูชัยสารสุนทร (สิงห์ ชยสาโร) เป็นเจ้าอาวาส  แต่ปัจจุบันมีพระครูวิวิธธรรมานุสิฐ (วชิระ อริยวาที) เป็นเจ้าอาวาส
วัดเวฬุวนารามสร้างเมื่อประมาณ พ.ศ. 2444 ในสมัยพระบาทสมเด็จพระจุลจอมเกล้าเจ้าอยู่หัว เดิมบริเวณนี้เป็นหนองป่ากก ตั้งอยู่ที่บ้านสีกัน ตำบลบ้านสีกัน อำเภอตลาดขวัญ แขวงเมืองนนทบุรี ได้มีพระธุดงค์รูปหนึ่งจาริกมาจำพรรษาอยู่ในสถานที่แห่งนี้ ชาวบ้านได้ช่วยกันสร้างที่พักสงฆ์ให้จำพรรษา และเมื่อพระภิกษุรูปนั้นได้จากไปแล้ว ชาวบ้านจึงนิมนต์พระอาจารย์แปลกมาพักจำพรรษา จากนั้นจึงได้รับพระราชทานที่นาจากพระบาทสมเด็จพระจุลจอมเกล้าเจ้าอยู่หัวให้เป็นธรณีสงฆ์ ปรากฏในโฉนดที่ดินฉบับที่ 4150 พระบาทสมเด็จพระจุลจอมเกล้าเจ้าอยู่หัว พระเจ้าแผ่นดินสยามให้ไว้เป็นสำคัญแก่ ที่นาธรณีสงฆ์วัดกก วันที่ 30 กรกฎาคม ร.ศ. 120 ชาวบ้านจึงเรียกวัดนี้ว่า วัดกก ต่อมาในสมัยพระอาจารย์ทองซึ่งท่านเป็นเจ้าอาวาสรูปที่ 4 ชาวบ้านได้ถวายบ้านแบบโบราณ สร้างกุฏิถวาย 2 หลัง พร้อมกับปลูกต้นไผ่รอบบริเวณวัด และได้เปลี่ยนชื่อวัดมาเป็น วัดไผ่เขียว ตามสภาพวัดที่มีไผ่โดยรอบ และชาวบ้านในละแวกนั้นได้ช่วยกันสร้างอุโบสถ ได้รับพระราชทานวิสุงคามสีมาในสมัยพระบาทสมเด็จพระปกเกล้าเจ้าอยู่หัว

**ลำดับเจ้าอาวาส**

**อ้างอิงมาจาก**
เวฬุวนาราม
วัดตุ๊กตา

วัดตุ๊กตา เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านสวนน้อย ตำบลบางกระเบา อำเภอนครชัยศรี จังหวัดนครปฐม มีเนื้อที่ 21 ไร่ 1 งาน 64 ตารางวา
วัดตุ๊กตาเดิมชื่อ วัดภิทัยธารามประสิทธิ์ จากการสำรวจของนักโบราณคดี กรมศิลปากร สันนิษฐานว่าสร้างเมื่อราว พ.ศ. 2120 ในสมัยอยุธยา อีกคำเล่าหนึ่งบอกว่าเดิมวัดนี้ชื่อว่า วัดใน เนื่องจากตั้งอยู่ถัดจากวัดกลางบางแก้วเข้ามาด้านใน (หากถือริมฝั่งแม่น้ำนครชัยศรีเป็นหลัก) จากคำบอกเล่าและสันนิษฐานของพระพุทธวิถินายก (หลวงปู่เพิ่ม) อดีตเจ้าอาวาสวัดกลางบางแก้ว ผู้ริเริ่มสร้างวัดน่าจะชื่อ "ทัย" เพราะปรากฏอยู่ในนามเก่าของวัด ได้มีการเปลี่ยนนามวัดไม่นานมานี้ สาเหตุที่ชื่อว่า "วัดตุ๊กตา" เพราะวัดนี้มีคนสร้างตุ๊กตาคู่หนึ่ง แกะด้วยไม้สักคล้ายพระลอชนไก่ ตัวที่ 1 มือขวาอุ้มไก่ มือซ้ายถือถุงเงิน ตัวที่ 2 มือซ้ายถือไก่ มือขวาถือกงจักร นุ่งโจงกระเบน ไว้ผมจุก จากข้อมูลของกรมการศาสนาระบุว่าได้รับพระราชทานวิสุงคามสีมาเมื่อ พ.ศ. 2478
อาคารเสนาสนะได้แก่ อุโบสถ วิหาร หอพระ กุฏิสงฆ์ ทางด้านทิศตะวันออกเฉียงเหนือของวัดเป็นที่ตั้งโรงเรียนตุ๊กตา วัดยังมีเสมาหินชนวน เป็นเสมาของอุโบสถเก่าซึ่งปัจจุบันเหลือเพียงภาพถ่ายที่วัดจัดแสดงไว้ จากลักษณะเสมา เชื่อว่าอุโบสถและเสมาสร้างขึ้นในสมัยอยุธยา วิหารหลวงพ่ออู่ทองเป็นวิหารที่ปฏิสังขรณ์ขึ้นใหม่ ภายในประดิษฐาน หลวงพ่ออู่ทอง ซึ่งยังคงเหลือเค้าพระพักตร์ของพระพุทธรูปที่สร้างขึ้นในสมัยอยุธยาอยู่บ้าง แต่ได้รับการปฏิสังขรณ์จนเปลี่ยนแปลงไปมาก ส่วนภายในหอพระประดิษฐานพระพุทธรูปทรงเครื่องประทับยืนปางห้ามสมุทรซึ่งน่าจะสร้างขึ้นในสมัยรัตนโกสินทร์

**อ้างอิง**
ตุ๊กตา
หมวดหมู่:โบราณสถานในจังหวัดนครปฐม
กลีบดอก

ไฟล์:Petal-sepal.jpg|thumb|กลีบดอก (petal) และกลีบเลี้ยง (sepal) ของดอกหญ้ารักนา (Ludwigia octovalvis)
แผนภาพแสดงดอกสมมาตรแบบรัศมี (actinomorphic) และดอกสมมาตรด้านข้าง (zygomorphic)
กลีบดอก (petal) เป็นส่วนหนึ่งของดอก กลีบดอกเจริญมาจากใบที่เปลี่ยนรูป ล้อมรอบโครงสร้างสืบพันธุ์ของดอก กลีบดอกมักมีสีสันสดใส และรูปทรงสะดุดตาเพื่อดึงดูดพาหะถ่ายเรณู เมื่อกลีบดอกอยู่รวมกันจะเรียกว่า วงกลีบดอก (corolla) กลีบดอกมักอยู่ร่วมกับกลีบเลี้ยง ซึ่งเป็นใบเปลี่ยนรูปอีกชุดที่ทำหน้าที่ปกป้องดอก เมื่อวงกลีบดอกและวงกลีบเลี้ยงอยู่ด้วยกันจะเรียกว่า วงกลีบรวม (perianth) บางครั้งมีการใช้คำกลีบรวม (tepal) เมื่อการแยกกลีบดอกและกลีบเลี้ยงเป็นไปได้ยาก โดยทั่วไปกลีบดอกเป็นส่วนที่เด่นชัดที่สุดของพืชดอก แต่พืชบางชนิด เช่น หญ้ามีกลีบดอกที่ลดรูปเล็กมากหรือไม่มีเลย11
พืชแต่ละชนิดมีจำนวนกลีบดอกต่างกัน พืชใบเลี้ยงคู่แท้มีกลีบดอก 4–5 กลีบ ส่วนพืชใบเลี้ยงเดี่ยวมีกลีบดอก 3–6 กลีบ วงกลีบดอกมีความสมมาตรได้ทั้งแบบด้านข้างและแบบรัศมี กล่าวคือดอกสมมาตรด้านข้างสามารถแบ่งเป็นสองด้านที่มีลักษณะเหมือนกันได้ครั้งเดียว ขณะที่ดอกสมมาตรแบบรัศมียังคงมีลักษณะเหมือนกันทั้งสองด้าน แม้จะแบ่งหลายครั้ง
พืชสร้างกลีบดอกที่มีสีสัน กลิ่น และน้ำหวานเพื่อดึงดูดพาหะถ่ายเรณู ทั้งยังพัฒนากลไก ขนาด และรูปทรงให้เหมาะสมกับการถ่ายเรณูแต่ละแบบ ดอกที่ใช้การถ่ายเรณูด้วยลมมีกลีบดอกเล็ก มีกลิ่นเล็กน้อยหรือไม่มีกลิ่น แต่มีละอองเรณูจำนวนมากเพื่อเพิ่มโอกาสในการถ่ายเรณู ดอกที่ใช้การถ่ายเรณูด้วยแมลงมีสี–กลิ่นเฉพาะ และกลไกการสร้างรังสีอัลตราไวโอเลตเพื่อนำทางแมลง ดอกที่ใช้การถ่ายเรณูด้วยนกจะมีขนาดใหญ่เพื่อช่วยให้นกมองเห็นในสภาพแวดล้อมธรรมชาติ และพัฒนาโครงสร้างให้ทนต่อนกจะงอยปากแข็ง ส่วนดอกที่ใช้การถ่ายเรณูด้วยค้างคาวจะมีขนาดใหญ่ มีสีอ่อนถึงสีขาว มีกลิ่นแรง และบานตอนกลางคืน

**อ้างอิง**
หมวดหมู่:ดอกไม้
กินทามะ เดอะ เวรี่ ไฟนอล

กินทามะ เดอะ เวรี่ ไฟนอล หรือในประเทศญี่ปุ่นใช้ชื่อว่า กินทามะ เดอะ ไฟนอล (Gintama Za Fainaru) เป็นภาพยนตร์อนิเมะญี่ปุ่นในปี พ.ศ. 2564 ผลิตโดยบันไดนัมโกะพิคเจอร์ส อิงจากซีรีส์มังงะเรื่อง กินทามะ ภาพยนตร์เป็นเรื่องราวบทสรุปของเนื้อเรื่องซีรีส์อนิเมะ กำกับโดยจิซูรุ มิยาวากิ ผู้กำกับของซีรีส์อนิเมะ อิงจากเนื้อเรื่องของฮิเดอากิ โซราจิ นักเขียนเจ้าของผลงานต้นฉบับการ์ตูนกินทามะ พากย์เสียงตัวละครนำโดยโทโมกาซุ ซูงิตะ, ไดซูเกะ ซากางูจิ, ริเอะ คูงิมิยะ และคนอื่น ๆ ภาพยนตร์เข้าฉายเมื่อวันที่ 8 มกราคม พ.ศ. 2564 
อนิเมะตอนพิเศษ กินทามะ เดอะ เซมิไฟนอล ซึ่งมีเนื้อเรื่องผูกกันกับเนื้อเรื่องภาพยนตร์ เผยแพร่ในวันที่ 15 มกราคม พ.ศ. 2564 ทางบริการออนไลน์ dTV ตอนที่สองเผยแพร่ในวันที่ 20 มกราคม พ.ศ. 2564 อนิเมะตอนพิเศษนี้ทำหน้าที่เป็นสะพานเชื่อมระหว่างตอนจบของอนิเมะโทรทัศน์และภาพยนตร์
ในประเทศไทย ภาพยนตร์กินทามะ เดอะ เวรี่ ไฟนอล จัดจำหน่ายโดยบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) และดูแลการตลาดโดยบริษัท ไฟว์สตาร์ เอเจนซี่ จำกัด มีกำหนดเข้าฉายในโรงภาพยนตร์ในวันที่ 10 กุมภาพันธ์ พ.ศ. 2565 ในรูปแบบเสียงภาษาไทยพากย์เสียงตัวละครนำโดยสุภาพ ไชยวิสุทธิกุล, อภินันท์ ธีระนันทกุล, ศรีอาภา เรือนนาค และคนอื่น ๆ

**นักพากย์**

**การผลิต**
มีการประกาศสร้างภาพยนตร์ในเดือนสิงหาคม พ.ศ. 2561 ในหนังสือมังงะกินทามะเล่มที่ 77 ภาพยนตร์ที่มีชื่อเรื่องว่า กินทามะ เดอะไฟนอล กำหนดเข้าฉายในวันที่ 8 มกราคม พ.ศ. 2564 เป็นภาพยนตร์ที่ดัดแปลงเนื้อเรื่องบทสุดท้ายของมังงะต้นฉบับ ประกอบกับเนื้อเรื่องที่เพิ่มเข้าไปใหม่ วง Spyair ร้องเพลงประกอบภาพยนตร์เพลงหลักชื่อเพลง "วาดาจิ" (แปลว่า "รอยล้อรถ") ส่วนวง Does ร้องเพลงประกอบภาพยนตร์เพลงแทรก การ์ดภาพวาดของตัวละครจากเรื่อง ดาบพิฆาตอสูร วาดโดยโซราจิ ประกอบด้วยภาพของคามาโดะ ทันจิโร่และเสาหลัก เป็นของแจกให้ผู้เข้าชมในการฉายภาพยนตร์สัปดาห์แรก 
อนิเมะตอนพิเศษ กินทามะ เดอะ เซมิ-ไฟนอล ซึ่งมีเนื้อเรื่องผูกกับภาพยนตร์ เริ่มฉายในวันที่ 15 มกราคม พ.ศ. 2564 ทางบริการออนไลน์ dTV อนิเมะตอนพิเศษตอนที่สองฉายในวันที่ 20 มกราคม ต่อมาในวันที่ 1 พฤษภาคม พ.ศ. 2564 ได้มีประกาศว่าจะมีการวางจำหน่ายบลูเรย์ของภาพยนตร์ในวันที่ 4 สิงหาคม พ.ศ. 2564 โดยรวมตอนพิเศษกินทามะ เดอะ เซมิ-ไฟนอลไว้ในบลูเรย์ด้วย 
บริษัทเอ็ม พิคเจอร์สเป็นผู้จัดจำหน่ายภาพยนตร์ในประเทศไทย ในชื่อเรื่องว่า กินทามะ เดอะ เวรี่ ไฟนอล ทั้งในแบบเสียงพากย์ภาษาญี่ปุ่นพร้อมซับไตเติลภาษาไทย และแบบเสียงพากย์ภาษาไทย โดยบริษัท ไฟว์สตาร์ เอเจนซี่ จำกัดเป็นผู้ดูแลการตลาดและลิขสิทธิ์ให้กับภาพยนตร์ ภาพยนตร์ออกฉายในวันที่ 10 กุมภาพันธ์ พ.ศ. 2565 โดยมีการฉายรอบพิเศษในวันที่ 29-30 มกราคม พ.ศ. 2565 ที่โรงภาพยนตร์พารากอน ซีนีเพล็กซ์

**อ้างอิง**

**แหล่งข้อมูลอื่น**
  เว็บไซต์ทางการ -  ภาพยนตร์อนิเมะ กินทามะ เดอะ เวรี่ ไฟนอล ที่ปีลีปีลี-  ภาพยนตร์อนิเมะ กินทามะ เดอะ เวรี่ ไฟนอล ที่แอมะซอน ไพรม์วิดีโอ- 10766468- noparen=true
หมวดหมู่:บันไดนัมโคพิคเจอร์ส
หมวดหมู่:กินทามะ
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์อนิเมะที่มีผลต่อเนื้อเรื่องหลัก
สนธิสัญญากรุงเทพฯ (แก้ความกำกวม)

สนธิสัญญากรุงเทพฯ อาจหมายถึง- สนธิสัญญาเบอร์นี - ลงนามวันที่ 20 มิถุนายน พ.ศ. 2369 (ค.ศ. 1826)- สนธิสัญญาโรเบิร์ต พ.ศ. 2376 - ลงนามวันที่ 14 เมษายน พ.ศ. 2379 (ค.ศ. 1836)- สนธิสัญญาเบาว์ริง - ลงนามวันที่ 18 เมษายน พ.ศ. 2398 (ค.ศ. 1855)- สนธิสัญญาสยาม–ฝรั่งเศส พ.ศ. 2399 - ลงนามวันที่ 15 สิงหาคม พ.ศ. 2399 (ค.ศ. 1856)- สนธิสัญญากรุงเทพฯ พ.ศ. 2436 - ลงนามวันที่ 3 ตุลาคม พ.ศ. 2436 (ค.ศ. 1893)- อนุสัญญาลับอังกฤษ–สยาม พ.ศ. 2440 - ลงนามวันที่ 6 เมษายน พ.ศ. 2440 (ค.ศ. 1897)- สนธิสัญญาญี่ปุ่น–สยาม พ.ศ. 2440 - ลงนามวันที่ 25 กุมภาพันธ์ พ.ศ. 2440 (ค.ศ. 1898)- ปฏิญญารัสเซีย–สยาม พ.ศ. 2442 - ลงนามวันที่ 23 มิถุนายน พ.ศ. 2442 (ค.ศ. 1899)- สนธิสัญญาสยาม–ฝรั่งเศส พ.ศ. 2449 - ลงนามวันที่ 23 มีนาคม พ.ศ. 2449 (ค.ศ. 1907)- สัญญากรุงเทพฯ พ.ศ. 2452 - ลงนามวันที่ 10 มีนาคม พ.ศ. 2452 (ค.ศ. 1909)- กติกาสัญญาไม่รุกรานกันระหว่างอังกฤษ–ไทย - ลงนามวันที่ 12 มิถุนายน พ.ศ. 2483 (ค.ศ. 1940)- กติกาสัญญาไม่รุกรานกันระหว่างฝรั่งเศส–ไทย - ลงนามวันที่ 12 มิถุนายน พ.ศ. 2483 (ค.ศ. 1940)- กติกาสัญญาพันธไมตรีไทย–ญี่ปุ่น - ลงนามวันที่ 21 ธันวาคม พ.ศ. 2484 (ค.ศ. 1941)- การประชุมกรุงเทพฯ - เป็นการประชุมที่จัดขึ้นเมื่อวันที่ 15 มิถุนายน พ.ศ. 2485 (ค.ศ. 1942)- สนธิสัญญาสันติภาพออสเตรเลีย–ไทย - ลงนามวันที่ 3 เมษายน พ.ศ. 2489 (ค.ศ. 1946)- สนธิสัญญาไมตรีและความสัมพันธ์ทางเศรษฐกิจระหว่างไทย–สหรัฐ - ลงนามวันที่ 29 พฤษภาคม พ.ศ. 2509 (ค.ศ. 1966)- ปฏิญญากรุงเทพฯ - ลงนามวันที่ 8 สิงหาคม พ.ศ. 2510 (ค.ศ. 1967)- สนธิสัญญาไมตรีและความร่วมมือในเอเชียตะวันออกเฉียงใต้ - ลงนามวันที่ 24 กุมภาพันธ์ พ.ศ. 2519 (ค.ศ. 1976)- สนธิสัญญากรุงเทพฯ พ.ศ. 2538 - ลงนามวันที่ 15 ธันวาคม พ.ศ. 2538 (ค.ศ. 1995)
กรุงเทพฯ
ปัญญา สิงห์ศักดา

พลเอก ปัญญา สิงห์ศักดา (22 พฤษภาคม พ.ศ. 2473 - 4 มกราคม พ.ศ. 2553) อดีตเลขาธิการนายกรัฐมนตรีในรัฐบาลพลเอก ชาติชาย ชุณหะวัณ อดีตสมาชิกสภาผู้แทนราษฎรจังหวัดนครราชสีมา สังกัดพรรคความหวังใหม่ อดีตนายกสมาคมไทย – ลาวเพื่อมิตรภาพ และอดีตนายกสมาคมรัฐธรรมนูญเพื่อประชาธิปไตย

**ประวัติ**
พลเอก ปัญญา สิงห์ศักดา เกิดเมื่อวันที่ 22 พฤษภาคม พ.ศ. 2473 เป็นชาวกรุงเทพมหานคร จบการศึกษาจากโรงเรียนนายร้อยพระจุลจอมเกล้า รุ่นที่ 1 และวิทยาลัยป้องกันราชอาณาจักร รุ่นที่ 26

**การทำงาน**
เขารับราชการทหาร เคยดำรงตำแหน่งเป็นผู้บัญชาการกองพลทหารราบที่ 5 และเป็นรองแม่ทัพภาคที่ 4 เป็นรองเสนาธิการทหารบก ฝ่ายยุทธการ จนกระทั่งในปีพ.ศ. 2531 ได้รับแต่งตั้งเป็นเลขาธิการนายกรัฐมนตรี ในรัฐบาลของพลเอก ชาติชาย ชุณหะวัณ จนถึงก่อนเกษียณอายุในปีพ.ศ. 2533
ต่อมาหลังเกษียณอายุในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 เขาได้ลงสมัครรับเลือกตั้งและเป็นสมาชิกสภาผู้แทนราษฎรจังหวัดนครราชสีมา สังกัดพรรคความหวังใหม่ และได้รับเลือกเป็นประธานคณะกรรมาธิการการเกษตรและสหกรณ์ สภาผู้แทนราษฎรไทย ชุดที่ 17
ในปีพ.ศ. 2539 สมัยรัฐบาลนาย บรรหาร ศิลปอาชา ขณะนั้นมีการเรียกร้องให้มีการปฏิรูปการเมือง ให้แก้ไขรัฐธรรมนูญให้มีความเป็นประชาธิปไตย สกัดกั้นนักการเมืองที่ซื้อเสียง และหวังเข้ามาคอร์รัปชัน เขาได้รับแต่งตั้งเป็นสมาชิกสภาร่างรัฐธรรมนูญ ทำหน้าที่ร่างรัฐธรรมนูญแห่งราชอาณาจักรไทย พุทธศักราช 2540
ต่อมาพลเอก ปัญญา ได้รับเลือกเป็นนายกสมาคมรัฐธรรมนูญเพื่อประชาธิปไตย แต่ถูกดำเนินคดีฉ้อโกงและยักยอกเงินจำนวน 30 ล้านบาท ของสมาคมฯ โดยเมื่อวันที่ 14 ธันวาคม พ.ศ. 2550 ศาลแขวงดุสิต พิพากษาจำคุกเป็นเวลา 3 ปี แต่ได้ยื่นหลักทรัพย์ขอประกันตัวสู้คดี

**การเสียชีวิต**
เขาก่อเหตุใช้เชือกผูกคอตายภายในบ้านพักในกรุงเทพมหานคร แต่ญาตินำส่งโรงพยาบาลได้ทัน ก่อนจะถึงแก่อนิจกรรมในอีก 3 วันต่อมา เมื่อวันที่ 4 มกราคม พ.ศ. 2553

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดพระนคร
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:พรรคความหวังใหม่
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ฆ่าตัวตายด้วยการแขวนคอในประเทศไทย
หมวดหมู่:ทหารในสงครามเวียดนาม
สนธิสัญญาโตเกียว (แก้ความกำกวม)

สนธิสัญญาโตเกียว หรือ อนุสัญญาโตเกียว อาจหมายถึง- ความตกลงนิชิ–โรเซ็น (Nishi–Rosen Agreement) - ลงนามวันที่ 25 เมษายน ค.ศ. 1898 (พ.ศ. 2441)- สนธิสัญญาไทย–ญี่ปุ่น ค.ศ. 1940 (Treaty between Thailand and Japan (1940)) - ลงนามวันที่ 12 มิถุนายน ค.ศ. 1940 (พ.ศ. 2483)- อนุสัญญาโตเกียว ค.ศ. 1941 (Tokyo Convention of 1941) - ลงนามวันที่ 11 มีนาคม ค.ศ. 1941 (พ.ศ. 2484)- พิธีสารไทย–ญี่ปุ่น (Thai–Japanese Protocol) - ลงนามวันที่ 9 พฤษภาคม ค.ศ. 1941 (พ.ศ. 2484)- การประชุมโตเกียว (Tokyo Conference) - เป็นการประชุมที่จัดขึ้นตั้งแต่วันที่ 28 ถึง 30 มีนาคม ค.ศ. 1942 (พ.ศ. 2485)- การประชุมมหาเอเชียบูรพา (Greater East Asia Conference) - เป็นการประชุมที่จัดขึ้นตั้งแต่วันที่ 5 ถึง 6 พฤศจิกายน ค.ศ. 1943 (พ.ศ. 2486)- ปฏิญญาร่วมโซเวียต–ญี่ปุ่น ค.ศ. 1956 (Soviet–Japanese Joint Declaration of 1956) - ลงนามวันที่ 12 ธันวาคม ค.ศ. 1956 (พ.ศ. 2499)- อนุสัญญาโตเกียว (Tokyo Convention) - ลงนามวันที่ 14 กันยายน ค.ศ. 1963 (พ.ศ. 2506)- สนธิสัญญามิตรภาพและความร่วมมือขั้นพื้นฐาน (Basic Treaty of Friendship and Cooperation) - ลงนามวันที่ 16 มิถุนายน ค.ศ. 1976 (พ.ศ. 2519)
โตเกียว
วัดบางเพรียง

วัดบางเพรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางเพรียง ตำบลบางเพรียง อำเภอบางบ่อ จังหวัดสมุทรปราการ ที่ดินตั้งวัดมีเนื้อที่ 26 ไร่ 3 งาน 7 ตารางวา มีสภาพเป็นที่ราบลุ่ม แวดล้อมไปด้วยที่สวนและบ่อเลี้ยงปลา ปัจจุบันพระครูสมุทรภัทรกิจ (ภทฺทาจาโร) ดำรงตำแหน่งเจ้าอาวาส
วัดบางเพรียงตั้งวัดเมื่อ พ.ศ. 2335 ไม่ปรากฏนามผู้สร้างและผู้บริจาคที่ดิน ได้รับพระราชทานวิสุงคามสีมาเมื่อ พ.ศ. 2448 ทางด้านการศึกษา วัดได้เปิดสอนพระปริยัติธรรมมาตั้งแต่ พ.ศ. 2485 นอกจากนี้ยังให้ทางราชการสร้างที่ทำการเกษตรตำบลและโรงเรียนประชาบาลสอนระดับประถมศึกษา
อาคารเสนาสนะในวัดได้แก่ อุโบสถ กว้าง 7 เมตร ยาว 23 เมตร สร้างประมาณ พ.ศ. 2335 ภายในประดิษฐานพระประธาน นามว่า หลวงพ่อสักยะมุนี เป็นพระพุทธรูปปางสมาธิ นอกจากนี้มีหลวงพ่อเกสรทองสุกศรี เป็นพระพุทธรูปปางนาคปรก หลวงพ่อขาว เป็นพระพุทธรูปปางมารวิชัย กุฏิสงฆ์ จำนวน 9 หลัง ส่วนมากเป็นอาคารไม้ทรงไทยโบราณ หอสวดมนต์ เป็นอาคารไม้ สร้างเมื่อ พ.ศ. 2496 ศาลาการเปรียญ เป็นอาคารไม้แฝด สร้างเมื่อ พ.ศ. 2493

**อ้างอิง**
บางเพรียง
หมวดหมู่:การ์ตูนญี่ปุ่นแนวต่างโลก

ต่างโลก
หมวดหมู่:อนิเมะและมังงะเกี่ยวกับจักรวาลคู่ขนาน
หมวดหมู่:ต่างโลก
สนธิสัญญาโรม (แก้ความกำกวม)

สนธิสัญญาโรม คือสนธิสัญญาในปี ค.ศ. 1957 ซึ่งเป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรป
สนธิสัญญาโรม อาจหมายถึง- สนธิสัญญาโรม (ค.ศ. 1924)- สนธิสัญญาโรม (ค.ศ. 1941)- Euratom Treaty (ค.ศ. 1957)- ธรรมนูญกรุงโรมว่าด้วยศาลอาญาระหว่างประเทศ (ค.ศ. 2002)
โรม
สนธิสัญญาเบอร์ลิน

สนธิสัญญาเบอร์ลิน อาจหมายถึง- สนธิสัญญาเบอร์ลิน (ค.ศ. 1715)- สนธิสัญญาเบอร์ลิน (ค.ศ. 1732)- สนธิสัญญาเบอร์ลิน (ค.ศ. 1742)- สนธิสัญญาเบอร์ลิน (ค.ศ. 1878)- สนธิสัญญาเบอร์ลิน (ค.ศ. 1885)- สนธิสัญญาเบอร์ลิน (ค.ศ. 1889)- สนธิสัญญาเบอร์ลิน (ค.ศ. 1899)- สนธิสัญญาเบอร์ลิน (ค.ศ. 1918)- สนธิสัญญาเบอร์ลิน (ค.ศ. 1921)- สนธิสัญญาเบอร์ลิน (ค.ศ. 1926)
เบอร์ลิน
สนธิสัญญาลอนดอน

สนธิสัญญาลอนดอน หรือ อนุสัญญาลอนดอน อาจหมายถึง- สนธิสัญญาลอนดอน (ค.ศ. 1358)- สนธิสัญญาลอนดอน (ค.ศ. 1359)- สนธิสัญญาลอนดอน (ค.ศ. 1474)- สนธิสัญญาลอนดอน (ค.ศ. 1518)- สนธิสัญญาลอนดอน (ค.ศ. 1604)- สนธิสัญญาลอนดอน (ค.ศ. 1641)- สนธิสัญญาลอนดอน (ค.ศ. 1700)- อนุสัญญาลอนดอน (ค.ศ. 1786)- อนุสัญญาลอนดอน (ค.ศ. 1814)- สนธิสัญญาในปี ค.ศ. 1818- สนธิสัญญาลอนดอน (ค.ศ. 1824)- สนธิสัญญาลอนดอน (ค.ศ. 1827)- สนธิสัญญาลอนดอน (ค.ศ. 1832)- สนธิสัญญาลอนดอน (ค.ศ. 1839)- อนุสัญญาลอนดอน (ค.ศ. 1840)- London Straits Convention (ค.ศ. 1841)- อนุสัญญาลอนดอน (ค.ศ. 1861)- สนธิสัญญาลอนดอน (ค.ศ. 1864)- สนธิสัญญาลอนดอน (ค.ศ. 1867)- สนธิสัญญาลอนดอน (ค.ศ. 1871)- อนุสัญญาลอนดอน (ค.ศ. 1884)- สนธิสัญญาลอนดอน (ค.ศ. 1890)- Convention for the Preservation of Wild Animals, Birds and Fish in Africa (ค.ศ. 1900)- สนธิสัญญาลอนดอน (ค.ศ. 1913)- สนธิสัญญาลอนดอน (ค.ศ. 1915)- สนธิสัญญารัฐนาวีกรุงลอนดอน (ค.ศ. 1930)- Convention Relative to the Preservation of Fauna and Flora in their Natural State (ค.ศ. 1933)- London Convention on the Definition of Aggression (ค.ศ. 1933)- Second London Naval Treaty (ค.ศ. 1936)- Anglo-Soviet Treaty ลงนามที่ลอนดอนในวันที่ 26 พฤษภาคม ค.ศ. 1942- พิธีสารลอนดอน (ค.ศ. 1944)- สนธิสัญญาลอนดอน (ค.ศ. 1945)- สนธิสัญญาลอนดอน (ค.ศ. 1946)- สนธิสัญญาลอนดอน (ค.ศ. 1949)- อนุสัญญาลอนดอน (ค.ศ. 1972)
ลอนดอน
อาหารซานมารีโน

ไฟล์:PiadinaBrasaola.jpg|thumb|right|300px|เปียดา หรือ เปียดีนา ใส่เนื้อเบรซาโอลา อาหารชนิดนี้ไม่ได้เป็นอาหารของซานมารีโอเพียงชาติเดียว หากแต่เป็นอาหารที่สามารถพบได้ทั่วไปในแคว้นเอมีเลีย-โรมัญญาของอิตาลี
อาหารซานมารีโน เป็นอาหารที่ได้รับอิทธิพลจากอาหารอิตาลีอย่างสูง เพราะเป็นนครรัฐขนาดน้อย ไม่มีทางออกสู่ทะเล และมีพรมแดนติดกับประเทศอิตาลีทุกด้าน อาหารซานมารีโนจะคล้ายคลึงกับอาหารอิตาลีในแคว้นเอมีเลีย-โรมัญญาและมาร์เค ซานมารีโนมีผลิตภัณฑ์ที่ได้จากการเกษตร ได้แก่ ชีส ไวน์ และปศุสัตว์ โดยเฉพาะการทำชีส ถือเป็นกิจกรรมทางเศรษฐกิจหลักของประเทศ ซานมารีโนเคยเข้าร่วมงานมหกรรมแสดงสินค้าระดับโลก ค.ศ. 1889 ที่ปารีส ประเทศฝรั่งเศส โดยจัดซุ้มนิทรรศการสามแห่ง มีผลิตภัณฑ์คือน้ำมันและชีส

**อาหารคาว**
อาหารคาวประจำถิ่น ได้แก่- ฟาโจลีกอนเลโกตีเก (fagioli con le cotiche) เป็นซุปถั่วและเบคอนในวันคริสตสมภพ- ปัสตาเอเชชี (pasta e ceci) เป็นซุปเส้นพาสตา ใส่ถั่วหัวช้าง กระเทียม และโรสแมรี- นีดีดีรอนดีเน (nidi di rondine) เป็นพาสตาอบกับแฮมรมควัน ชีส เนื้อวัว ซอสมะเขือเทศ หรือเป็นเนื้อกระต่ายย่างกับยี่หร่าฝรั่ง- แอร์บัซโซเน (erbazzone) ทำจากผักโขมใส่ชีสและหัวหอม
ส่วน เปียดา (piada) เป็นอาหารที่พบได้ในบอร์โกมัจโจเร เป็นขนมปังแบนใส่ไส้ ซึ่งคล้ายกับเปียดีนา (piadina) ซึ่งเป็นขนมปังใส่ไส้ของแคว้นเอมีเลีย-โรมัญญาในประเทศอิตาลีซึ่งอยู่ติดกัน

**อาหารหวาน**
ไฟล์:Bustrengo.jpg|thumb|บุสเตรงโก
อาหารหวานประจำถิ่นได้แก่- ตอร์ตาเตรมอนตี (torta Tre Monti "เค้กสามภูเขา") เป็นเค้กเวเฟอร์เคลือบช็อกโกแลต ชื่อเค้กตั้งตามสามหอคอยแห่งซานมารีโน- ตอร์ตาตีตาโน (torta Titano) เป็นขนมเป็นชั้น ทำจากบิสกิต เฮเซลนัต ช็อกโกแลต ครีม และกาแฟ ชื่อขนมได้แรงบันดาลใจจากเขาตีตาโน- บุสเตรงโก (bustrengo) เป็นเค้กวันคริสต์มาส ทำจากน้ำผึ้ง ถั่ว และผลไม้แห้งต่าง ๆ- แวร์เรตตา (verretta) เป็นขนมเป็นชั้น ทำจากเฮเซลนัต พราลีน และเวเฟอร์เคลือบช็อกโกแลต- กัชชาเตลโล (cacciatello) เป็นขนมหวานทำจากนม น้ำตาล และไข่ คล้ายกับแครมการาแมล- ซุปปาดีชีลีเอเจ (zuppa di ciliegie) เป็นเชอร์รีตุ๋นไวน์แดงหวาน เสิร์ฟบนขนมปังขาว

**อ้างอิง**
หมวดหมู่:อาหารซานมารีโน
หมวดหมู่:อาหารเมดิเตอร์เรเนียน
เช่าซิง

เช่าซิง (1; s=绍兴) เป็นนครระดับจังหวัดทางชายฝั่งทิศใต้ของอ่าวหางโจว ทางตะวันออกของมณฑลเจ้อเจียง ประเทศจีน เดิมชื่อ ไคว่จี และ ชานยิน และมีชื่อเรียกย่อ  (Yuè เยฺว่) มาจากชื่อของกลุ่มผู้อยู่อาศัยเดิมในพื้นที่ ซึ่งคือ ไป่เยฺว่ เช่าซิงตั้งอยู่ทางฝั่งใต้ของปากแม่น้ำเฉียนถัง โดยมีอาณาเขตทางทิศตะวันออกติดกับหนิงปั๋ว ทิศตะวันออกเฉียงใต้ติดกับไทโจว ทิศตะวันตกเฉียงใต้ติดกับจินฮฺหวา ทิศตะวันตกติดกับหางโจว ในปี 2010 มีประชากร 4,912,339 คน ในจำนวนนี้มี 1,914,683 คน (เขต Keqiao และ Yuecheng) อาศัยอยู่ในพื้นที่เขตมหานครหางโจว-เช่าซิง ซึ่งมีประชากรรวม 8,156,154 คน
ผู้ที่มีชื่อเสียงที่อาศัยอยู่ในเช่าซิง ได้แก่ หวาง ซีจือ, โจว เอินไหล, หลู่ ซฺวิ่น, และไช่ ยฺเหวียนเผย์ อีกทั้งยังมีชื่อเสียงในเรื่องเหล้าเส้าซิง หั่มช้อยกอน และเต้าหู้เหม็น ซึ่งได้ปรากฏในสารคดี อาหารจีนโอชารส (A Bite of China) งิ้วในท้องถิ่นของที่นี่เรียกว่า งิ้วเยว่ หรือ งิ้วเส้าซิง ซึ่งเป็นที่นิยมอันดับสองรองจากงิ้วปักกิ่ง ในปี 2010 เช่าซิงได้ทำการฉลองครบรอบ 2,500 ปีของการก่อตั้งเมือง
ในทางเศรษฐกิจ เมืองนี้ได้รับการขับเคลื่อนทางเศรษฐกิจจากอุตสาหกรรมการผลิตสิ่งทอ อุปกรณ์อิเล็กทรอนิกส์ และระบบแสงสว่างประหยัดพลังงาน มณฑลเจ้อเจียงมีจีดีพีต่อหัวสูงสุดเป็นอันดับ 5 ของประเทศ โดยที่เช่าซิงมีจีดีพีต่อหัวอยู่ที่อันดับ 32 ของประเทศ

**เขตการปกครอง**
นครระดับจังหวัดเช่าซิงแบ่งเขตการปกครองออกเป็น 3 เขต,  2 นครระดับอำเภอ และ 1 อำเภอ

**ดูเพิ่ม**
 เจียงหนาน

**แหล่งข้อมูลอื่น**
 เช่าซิง- Shaoxing-  รายงานดัชนีคุณภาพอากาศนครเช่าซิง
หมวดหมู่:นครในมณฑลเจ้อเจียง
ยูอิ นิชิกาวะ

ยูอิ นิชิกาวะ (西川ゆい; Yui Nishikawa; ชื่อเล่น: ยูอิเนียง; 10 ตุลาคม ค.ศ. 1994 – ) หรือที่เรียกว่า มิไร วากาบายาชิ (若林未来; Mirai Wakabayashi) เป็นอดีตนักแสดงเอวีชาวญี่ปุ่น

**ประวัติและชีวิตส่วนตัว**
ยูอิ นิชิกาวะ เกิดที่จังหวัดฟูกูอิ เธอได้รับการเดบิวต์ในฐานะนักแสดงหญิงเฉพาะภาพยนตร์เอวีของค่ายมูดีซ์ซึ่งเป็นผู้ผลิตวิดีโอสำหรับผู้ใหญ่ โดยมีสำนักงานในเครือคือดีแคลร์โปรโมชัน (Declare Promotion)
เธอออกจากการผูกขาดในเดือนสิงหาคม ค.ศ. 2015 และได้ปรากฏตัวในผลงานผู้สร้างจำนวนมากนับตั้งแต่นั้น
ส่วนงานอดิเรกและสิ่งที่ชอบของเธอคือโยคะร้อน, ชอปปิง และการเดินทาง
เธอประกาศว่าได้ออกจากการเขียนบล็อกอย่างเป็นทางการเมื่อวันที่ 21 มกราคม ค.ศ. 2017

**การถูกจับกุม**
วันที่ 2 มีนาคม ค.ศ. 2017 บุคคลทั้ง 5 รวมทั้งนิชิกาวะได้ถูกสำนักงานตำรวจจับกุมในข้อหา "ช่วยเหลือการถ่ายทอดและเผยแพร่สื่อบันทึกข้อมูลลามกแบบแม่เหล็กไฟฟ้า ฯลฯ" ในการถ่ายทำและเผยแพร่วิดีโอสำหรับผู้ใหญ่ที่ไม่มีการเซ็นเซอร์ โดยในเวลานั้นชื่อจริงของนิชิกาวะมีการรายงานอายุที่แท้จริงของเธอ (อายุ 25 ปี ณ เดือนมีนาคม ค.ศ. 2017)

**อ้างอิง**
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายมูดีซ์
หมวดหมู่:บุคคลจากจังหวัดฟูกูอิ
สถานีโทรทัศน์แห่งประเทศโตโก

สถานีโทรทัศน์แห่งประเทศโตโก (Télévision Togolaise) เป็นผู้ประกาศข่าวประจำชาติของรัฐโตโกแอฟริกาตะวันตก มีสำนักงานใหญ่อยู่ที่เมืองโลเม ก่อตั้งขึ้นเมื่อวันที่ 31 กรกฎาคม พ.ศ. 2516

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:สถานีโทรทัศน์ในประเทศโตโก
หมวดหมู่:ก่อตั้งในปี พ.ศ. 2516
ซุนาร

ซุนาร (زنار) เป็นเข็มขัดหรือเครื่องคาดเอวที่กำหนดให้ผู้ที่ไม่ใช่มุสลิมใส่เพื่อแสดงว่าพวกเขาไม่ใช่มุสลิม แต่เป็น ษิมมี ข้อบังคับในการสวมซุนารมาจากข้อตกลงของอุมัร

**การใช้งานในปัจจุบัน**
 ใน ค.ศ. 2001 กลุ่มตอลิบานในประเทศอัฟกานิสถานสั่งชาวอัฟกันที่นับถือศาสนาฮินดูให้ใช้ตราสัญลักษณ์สีเหลืองในเครื่องแต่งกาย แต่กลุ่มตอลิบานถูกขับออกจากอำนาจในปลายปีนั้นเอง

**ดูเพิ่ม**
 กฎหมายเครื่องแต่งกายในแต่ละประเทศ

**อ้างอิง**
หมวดหมู่:เข็มขัด
หมวดหมู่:ศาสนาอิสลามกับศาสนาอื่น
หมวดหมู่:เครื่องแต่งกายอิสลาม
หมวดหมู่:ข้อโต้แย้งที่เกี่ยวกับศาสนาอิสลาม
หมวดหมู่:เครื่องแต่งกายออตโตมัน
หมวดหมู่:คำศัพท์ศาสนาอิสลาม
แม่แบบ:MongolUnicode/fonts.css

/*  */
.font-mong {
	font-family: 'Menk Hawang Tig', 'Menk Qagan Tig', 'Menk Garqag Tig', 'Menk Har_a Tig', 'Menk Scnin Tig', 'Oyun Gurban Ulus Tig', 'Oyun Qagan Tig', 'Oyun Garqag Tig', 'Oyun Har_a Tig', 'Oyun Scnin Tig', 'Oyun Agula Tig', 'Mongolian Baiti', 'Noto Sans Mongolian', 'Mongolian Universal White', 'Mongol Usug', 'Mongolian White', 'MongolianScript', 'Code2000', /*Myatav Erdenechimeg's*/'Menksoft Qagan';
}
.font-mong-mnc,
.font-mong:lang(mnc-Mong),
.font-mong:lang(dta-Mong),
.font-mong:lang(sjo-Mong)  {
	font-family: 'Abkai Xanyan', 'Abkai Xanyan LA', 'Abkai Xanyan VT', 'Abkai Xanyan XX', 'Abkai Xanyan SC', 'Abkai Buleku', 'Daicing White', 'Mongolian Baiti', 'Noto Sans Mongolian', 'Mongolian Universal White';
}
อำเภอดะฮร์ (ประเทศเยเมน)

ดะฮร์ (دهر) เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 9,927 คน

**อ้างอิง**
ดะฮร์